|  |  |
| --- | --- |
| **Kapitel 2: Hvad er en lærebog egentlig?** | |
| Hvilken type af lærebog vil du skrive (fx “bogen til faget”, teoribog, metodebog, opslagsbog, generel indføring)? Hvad skal læserne bruge den til? |  |
| Er det mest en vide-, tænke- eller gørebog du vil skrive? Hvor ligger vægten? |  |
| Forestiller du dig en papirbog, en e-bog eller begge dele, og skal der være meget samspil med digitale læringsressourcer? |  |
| Har du en arbejdstitel til bogen og evt. en undertitel? |  |
| **Kapitel 3: Antologilærebøger** | |
| **Antologiredaktør** | |
| Hvad skal der stå i antologiens fælles retningslinjer til bidragsydere? |  |
| Hvad skal der stå i alle bidragsydernes individuelle retningslinjer om formål med, fokus for og afgrænsning af deres individuelle bidrag? |  |
| Hvordan vil du håndtere deadlines og overskridelser? |  |
| Hvordan skal bidragsyderes ejerskab for processen, udgivelsen og udbredelsen fremmes? |  |
| Hvad vil du som antologiredaktør bruge forlagsredaktøren til? |  |
| **Bidragsyder** | |
| Hvad vil du gerne bruge dit bidrag til en antologi til – fagligt, det fagfællesskab som forfattergruppen udgør, i din undervisning m.m.? |  |
| Hvilke informationer eller udvekslinger har du brug for om dit bidrag og om sammenhængen for at kunne indholdsudfylde din ramme og skrive dit bidrag på bedste vis? |  |
| **Kapitel 4: Hensigt, læringsudbytter, brug og indhold** | |
| Hvad vil du gerne have ud af at skrive netop denne lærebog – i forhold til din undervisning, dine studerende, dine kolleger, dit professionelle virke? |  |
| Hvordan og hvornår og i hvilke(n) situation(er) skal lærebogen kunne bruges? Fx til undervisning, selvstudium, diskussioner, opgavelæsning, projektarbejde, opslag, arbejdsbog? |  |
| Er din bog knyttet til et bestemt kursus? Hvis ja: Hvordan afspejler din bog læringsmål og eksamensfordringer for dette kursus? |  |
| Hvad skal læserne vide, forstå, kunne, gøre, mene osv. efter læsningen og evt. arbejdet med bogen? |  |
| Hvor på Blooms taksonomi vil bogen have sine læsere til især at arbejde, og hvilke taksonomiske niveauer vil du som forfatter gerne have fylder i bogen? Lav en liste med teksthandlinger, eller tilføj teksthandlinger til en disposition for bogen. Se figur 4.1 på s. 52 i *Skriv lærebøger*. |  |
| **Kapitel 5: Lærebogens læsere og brugere** | |
| **Din vigtigste læsers/målgruppes …** | |
| Almenviden, fagkundskaber, uddannelse, profession(er), evt. køn, alder m.m., læsefærdigheder |  |
| Niveau(er) for uddannelsen som læseren tager? Gerne flere hvis bogen skal bruges i flere uddannelsessammenhænge. |  |
| Læsernes interesse i emnet eller emneområdet: pligt- eller lystlæsning? |  |
| Forhåndsviden om og erfaring med emnet eller emneområdet: Skal læserne introduceres fra bunden af, eller ved de allerede noget? |  |
| Læserens rolle: bruger, underviser, elev, studerende, kollega, fagprofessionel, fritidslæser m.m.? |  |
| Gevinst: muligt udbytte af læsningen – hvad kan læserne bruge bogen til? |  |
| Brugssituationer: forberedelse, opslag, supplerende læsning, eksamenslæsning, ved skrivebord eller i lænestol? Skal bogen kunne bruges i lang tid? |  |
| Holdninger til emnet: Er emnet eller vinklingen kontroversiel? Velvilje eller modvilje? |  |
| Sproglige forudsætninger og præferencer: akademisk sprog eller mere formidlende?  Forkærlighed for abstrakt eller konkret fremstilling? Forkærlighed for visuel og grafisk information? |  |
| Skal fagtermer introduceres sammen med definitioner? |  |
| Andet relevant om målgruppen? |  |
| **Kapitel 6: Pædagogiske principper og læringsfremmere i lærebogen** | |
| Hvilke principper og ønsker har du for den pædagogiske tilrettelæggelse af din lærebog? Hvordan vil du gerne realisere dem? |  |
| Hvilke læringsfremmere (didaktiske og formidlingsmæssige elementer som fx skemaer, modeller, opsummerende spørgsmål m.m.) tænker du at anvende? |  |
| Hvad har du af ønsker til visuelt materiale (fotos, videoer, tegnede illustrationer, modeller, grafik)? Skal noget fremstilles, eller har du selv illustrationer og evt. visuelt materiale? |  |
| **Kapitel 7: Læringsstrukturer og tekstelementer** | |
| Hvilket fagligt stof, pointer, modeller, dokumentation, system osv. gør især din lærebog brugbar? Hvordan vil du bruge strukturen til at vise det? |  |
| Hvordan vil du bruge strukturen til at fremme læringen? Hvilke strukturmodeller vil være egnede? |  |
| Har du en (foreløbig) struktur for lærebogen? |  |
| **Kapitel 8: Læringssprog** | |
| Er der teksthandlinger (handlinger man gør med tekst/ord som fx analyse, instruktion, argumentation, refleksion) som vil være bærende for denne lærebog? |  |
| Hvor fagligt skal sproget i din bog være? Hvordan vil du bruge og evt. introducere fagsprog og fagtermer? Hvilken grad af popularisering vælger du? |  |
| Hvordan tilpasser du sproget til din målgruppe (se din karakteristik af din målgruppe)? |  |
| Hvordan vil du nævne eller ikke nævne personer i teksten (din læser, dig selv som forfatter, “man”, passiv osv.)? |  |
| Skal bogen (også) udkomme på engelsk? Hvor stor er dens engelsksprogede målgruppe? Kan du selv oversætte, eller skal der oversætter på? |  |
| **Kapitel 9: Supplerende digitalt materiale til papirbøger** | |
| Vil du have supplerende digitalt materiale på forlagets hjemmeside? |  |
| Hvilket stof vil du have i papirbogen som supplerende materiale og evt. begge steder? |  |
| Er der materiale som dine studerende skal have gratis adgang til i forbindelse med din undervisning? |  |
| Hvad vil du opnå med supplerende materiale fagligt, pædagogisk og formidlingsmæssigt? |  |
| Hvad vil det kræve af dig og af forlaget at oprette og vedligeholde siden? På kort og længere sigt (om to år, fem år?) |  |
| **Kapitel 10: Skriveproces og samarbejde med forlag** | |
| Hvilke muligheder for udgivelse har du eller ønsker du? Papirbog, e-bog, evt. til salg i enkelte kapitler, kombination, andre måder? |  |
| Har du en tidsplan? Er der deadline(s)? |  |
| Hvordan vil du skabe tid og rum og ro til at skrive og nå din(e) ønskede deadline(s)? |  |
| Kan du angive hvilke kapitler/elementer af bogen du vil skrive som de første? |  |
| Har du en plan for dit skriveforløb, en planlægningskalender eller lignende? |  |
| Har du kontakt til (et) forlag? Hvilke(t)? |  |
| Har du sat dig ind i forlagets profil og læst deres “For forfattere”, manusvejledning eller styleguide? |  |
| Har du skrevet et oplæg, en synopsis til forlaget? |  |
| Har du lavet aftaler med din forlagsredaktør om formen på jeres samarbejde, og hvad du gerne vil bruge forlaget til? |  |
| Ønsker du din bog fagfællebedømt? |  |
| Ønsker du forlagets input til og redaktion på såvel indhold/formidling/pædagogik som på sprog og præsentation? |  |
| Hvem vil du i øvrigt have feedback fra undervejs (studerende, kolleger)? Hvornår i forløbet? Hvad skal de især forholde sig til? |  |
| Hvilke idéer har du til forlagets markedsføring af netop denne bog? |  |
| Hvilke idéer har du til hvordan du og evt. dine medforfatterne selv kan udbrede kendskabet til bogen og markedsføre den? |  |
| **Kapitel 11: Forlagskontrakt, rettigheder og honorar** | |
| Hvad tænker du at gå efter med hensyn til honorering for (hvis du og forlaget forventer indtjening) henholdsvis finansiering af bogen (hvis der ikke forventes indtjening)? |  |
| Har du sikret din ophavsret og copyright i kontrakten? |  |
| Har du tjekket ophavsretten til andres materialer som du bruger i din bog? |  |
| Har du sikret at du til enhver tid er krediteret for dit arbejde, fx hvis din uddannelsesinstitution bruger dele af din bog i andre sammenhænge såsom på en portal? |  |
| Har du tjekket indholdet af en standardkontrakt for lærebøger (fx på forlagets eller Dansk Forfatterforenings hjemmeside), og har du særlige vilkår du gerne vil have ind i kontrakten? |  |